DIRETTIVA TAL-KUMMISSJONI 2005/80/KE
tal-21 ta’ Novembru 2005
li temenda d-Direttiva tal-Kunsill 76/768/KEE, dwar il-prodotti kosmetiċi, għar-raġunijiet ta’ adattament ta’ l-Annessi II u III tagħha għall-progress tekniku
(Test b’ rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 76/768/KEE tas-27 ta’ Lulju 1976 dwar l-approssimazzjoni tal-liġijiet ta’ l-Istati Membri li jikkonċernaw il-prodotti kosmetiċi (1), u b’ mod partikolari l-Artikolu 4b u l-Artikolu 8(2) tagħha,
Wara li kkonsultat il-Kumitat Xjentifiku tal-Prodotti Intenzjonati għall-Konsumaturi,
Billi:
(1)
Id-Direttiva 76/768/KEE, kif emendata mid-Direttiva 2003/15/KE tal-Parlament Ewropew u tal-Kunsill (2), tipprojbixxi l-użu fil-prodotti kosmetiċi ta’ sustanzi li huma kklassifikati bħala karċinoġeniċi, mutaġeniċi jew tossiċi għar-riproduzzjoni (CMR), tal-kategorija 1, 2 u 3, skond l-Anness I tad-Direttiva tal-Kunsill 67/548/KEE tas-27 ta’ Ġunju 1967 dwar l-approssimazzjoni tal-liġijiet, tar-regolamenti u d-dispożizzjonijiet amministrattivi li jikkonċernaw il-klassifikazzjoni, l-ippakkjar u t-tikkettjar ta’ sustanzi perikolużi (3), iżda tippermetti l-użu ta’ sustanzi li huma kklassifikati ta’ kategorija 3 skond id-Direttiva 67/548/KEE li huma soġġetti għall-evalwazzjoni u approvazzjoni mill-Kumitat Xjentifiku dwar il-Prodtti Kożmetiċi u l-Prodtti li mhumiex ta’ l-Ikel maħsuba għall-Konsumaturi SCCNFP, sostitwit mill-Kumitat Xjentifiku dwar il-Prodotti tal-Konsumatur (SCCP) mid-Direttiva 2004/210 (4)
(2)
Id-Direttiva 67/548/KEE ġiet emendata mid-Direttiva 2004/73/KE, u għalhekk huwa meħtieġ li jiġu adottati miżuri sabiex id-Direttiva 76/768/KEE tinġieb f’ konformità mad-dispożizzjonijiet tad-Direttiva 67/548/KEE.
(3)
Sakemm xi sustanzi li huma kklassifikati bħala CMR tal-kategorija 1 u 2 skond l-Anness I mad-Direttiva 67/548/KEE għadhom mhux elenkati fl-Anness II mad-Direttiva 76/768/KEE, huwa meħtieġ li jiġu inklużi f’ dak l-Anness. Sustanzi li huma kklassifikati bħala CMR ta’ kategorija 3 skond l-Anness I tad-Direttiva 67/548KEE għandhom ukoll jiġu inklużi fl-Anness II tad-Direttiva 76/768/KEE, ħlief jekk ġewx evalwati mill-SCCP u nstabu li huma aċċettabbli għall-użu fil-prodotti kosmetiċi.
(4)
Sustanzi li huma kklassifikati bħala CMR tal-kategorija 1 u 2 li huma elenkati fl-Anness III, l-ewwel parti tad-Direttiva 76/768/KEE għandhom jiġu mħassra, minħabba li tali sustanzi huma issa elenkati fl-Anness II tad-Direttiva 76/768/KEE u għalhekk ma jistgħux jagħmlu parti mill-prodotti kosmetiċi.
(5)
Id-Direttiva tal-Kummissjoni 2004/93/KE (5) pprovdiet għall-inklużjoni fl-Anness II tad-Direttiva 76/768/KEE ta’ ċerti sustanzi li huma diġà elenkati hemm. Dak l-Anness għandu għalhekk jiġi emendat f’ ġieħ iċ-ċarezza.
(6)
Id-Direttiva 76/768/KEE għandha, għalhekk, tiġi emendata b’ mod xieraq.
(7)
Il-miżuri previsti f’ din id-Direttiva huma skond l-opinjoni tal-Kumitat Permanenti dwar lil-Prodotti Kosmetiċi,
ADOTTAT DAN IR-REGOLAMENT:
Artikolu 1
L-Annessi II u III tad-Direttiva 76/768/KEE huma emendati skond it-test fl-Anness ta’ din id-Direttiva.
Artikolu 2
L-Istati Membri għandhom jieħdu kull miżura meħtieġa sabiex jaċċertaw li mit-22 ta’ Awissu 2006 il-prodotti kosmetiċi li ma jikkonformawx ma’ din id-Direttiva ma jitqiegħedux fis-suq mill-produtturi tal-Komunità jew minn importaturi li huma stabbiliti fi ħdan il-Komunità.
L-Istati Membri għandhom jieħdu kull miżura meħtieġa sabiex jaċċertaw li dawk il-prodotti ma jinbigħux jew ma jingħatawx lill-konsumatur aħħari wara it-22 ta’ Novembru 2006.
Artikolu 3
1. L-Istati Membri għandhom iġibu fis-seħħ il-liġijiet, ir-regolamenti, u d-dispożizzjonijiet amministrattivi neċessarji biex jiġu f’ konformità ma’ din id-Direttiva sat-22 ta’ Mejju 2006 l-iktar tard. Għandhom mingħajr dewmien jikkomunikaw lill-Kummissjoni it-test ta’ dawn id-dispożizzjonijiet u tabella ta’ korrelazzjoni bejn dawk id-dispożizzjonijiet u din id-Direttiva.
Meta l-Istati Membri jadottaw dawn id-disposizzjonijiet, huma għandhom ikollhom referenza għal din id-Direttiva jew għandhom ikunu akkumpanjati b’ referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha issir referenza bħal din.
2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġijiet nazzjonali li jadottaw fil-qasam kopert b’ din id-Direttiva.
Artikolu 4
Din id-Deċiżjoni għandha tidħol fis-seħħ fit-tielet ġurnata tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
Artikolu 5
Din id-Direttiva hija indirizzata lill-Istati Membri.
Magħmul fi Brussell, nhar il-21 ta’ Novembru 2005.